stanford-oval/wikipedia huggingface dataset:
จุลจักร จักรพงษ์
แหล่งข้อมูลอื่น

จุลจักร จักรพงษ์ ที่เอกซ์ (ทวิตเตอร์)
เฟซบุ๊กแฟนเพจฮิวโก้
Hugo Chak เฟซบุ๊กส่วนตัว
จุลจักร จักรพงษ์ ที่อินสตาแกรม
| ด ค กรางวัลเมขลา สาขานักแสดงนำชายดีเด่น |
| --- | --- |
พ.ศ. 2523 – 2550:  นพพล โกมารชุน (2523)  ชลิต เฟื่องอารมย์ (2524)  นิรุตติ์ ศิริจรรยา (2525)  นพพล โกมารชุน (2526)  ฉัตรชัย เปล่งพานิช (2528)  โกวิท วัฒนกุล (2529)  ฉัตรชัย เปล่งพานิช (2530)  ยุรนันท์ ภมรมนตรี (2531)  บิณฑ์ บรรลือฤทธิ์ (2532)  ธงไชย แมคอินไตย์ (2533)  โกวิท วัฒนกุล (2534)  ยุรนันท์ ภมรมนตรี (2535)  ยุรนันท์ ภมรมนตรี (2536)  ศรัณยู วงษ์กระจ่าง (2537)  ยุรนันท์ ภมรมนตรี (2538)  ยุรนันท์ ภมรมนตรี (2539)  พีท ทองเจือ (2540)  ยุรนันท์ ภมรมนตรี (2541)  ธีรภัทร์ สัจจกุล (2542)  พีท ทองเจือ (2543)  อำพล ลำพูน (2544)  จุลจักร จักรพงษ์ (2545)  แอนดริว เกร็กสัน (2547 ละครชีวิต)  เจษฎาภรณ์ ผลดี (2547 ละครหรรษา) 
พ.ศ. 2551 – 2575:  ณเดชน์ คูกิมิยะ (2554)  ณเดชน์ คูกิมิยะ (2555)
โรงพยาบาลพระมงกุฎเกล้า

| โรงพยาบาลพระมงกุฎเกล้า |
| --- | --- |
Phramongkutklao Hospital


ประเภท: รัฐ (โรงพยาบาลมหาวิทยาลัย, โรงพยาบาลทหาร)
ที่ตั้ง: 315 ถนนราชวิถี แขวงทุ่งพญาไท เขตราชเทวี กรุงเทพมหานคร
ข้อมูลทั่วไป
สังกัด: กองทัพบก กองบัญชาการกองทัพไทย
ผู้อำนวยการ: รศ.พล.ต.สุขไชย สาทถาพร
จำนวนเตียง: 1,200 (ตามอัตราจัด)  1,057 (เตียงจริง)
แพทย์: 368 คน
บุคลากร: 1,060 คน
เว็บไซต์: www.pmk.ac.th
โรงพยาบาลพระมงกุฎเกล้า  เป็นโรงพยาบาลทั่วไป ขนาด 1,200 เตียง ตามอัตราการจัดเฉพาะกิจที่ 3600  มีภารกิจดังต่อไปนี้
1. ให้บริการทางการแพทย์แก่ทหาร รวมไปถึงครอบครัว และประชาชน 
2. จัดฝึกศึกษาให้นักเรียนแพทย์ทหาร นักเรียนพยาบาล แพทย์ประจำบ้าน และตลอดจนบุคลากรทางการแพทย์ทุกระดับ 
3. ค้นคว้าวิจัยทางการแพทย์เพื่อประยุกต์ใช้ในการพัฒนาบริการทางการแพทย์ 
4. ปฏิบัติภารกิจตามที่ได้รับมอบหมายจากหน่วยเหนืออย่างมีประสิทธิภาพ
5. ส่งเสริมและธำรงรักษาขนบธรรมเนียม ประเพณี และวัฒนธรรมไทย
โรงพยาบาลพระมงกุฎเกล้า มีศูนย์การแพทย์เฉพาะทางระดับตติยภูมิชั้นสูง (Center of Excellence) ที่เปิดให้บริการ ได้แก่ ศูนย์มะเร็ง ศูนย์อุบัติเหตุ ศูนย์โรคหัวใจ (สิรินธร) ศูนย์ปลูกถ่ายอวัยวะ และศูนย์เวชศาสตร์ทหาร นอกจากนี้ยังมีแผนพัฒนาศูนย์การแพทย์เฉพาะทางระดับตติยภูมิชั้นสูงเพิ่มเติม ได้แก่ ศูนย์โรคหลอดเลือดสมอง ศูนย์วินิจฉัยและรักษาด้วยการส่องกล้อง ศูนย์โรคลมชัก และศูนย์วินิจฉัยและรักษาความผิดปกติของการนอนหลับ
โรงพยาบาลพระมงกุฎเกล้า เป็นสถาบันฝึกอบรมแพทย์หลังปริญญา ซึ่งได้รับอนุมัติจากแพทยสภา จำนวน 42  หลักสูตร (หลักสูตรวุฒิบัตรแสดงความรู้ความชำนาญในการประกอบวิชาชีพเวชกรรมสาขาต่างๆ ทั้งแพทย์ประจำบ้านสาขาหลักและแพทย์ประจำบ้านต่อยอดอนุสาขาต่างๆ) และเป็นโรงพยาบาลหลัก สำหรับการฝึกปฏิบัติในชั้นคลินิกของนักศึกษาแพทย์ (นศพ.) และนักเรียนแพทย์ทหาร (นพท.) ของวิทยาลัยแพทยศาสตร์พระมงกุฎเกล้า (วพม.) รวมทั้งนักเรียนพยาบาล (นรพ.) ของวิทยาลัยพยาบาลกองทัพบก (วพบ.) และนักศึกษาพยาบาลจากสถาบันอื่นๆ ที่เป็นสถาบันร่วมฝึก
อาคารสถานที่ที่สำคัญ

อาคารเฉลิมพระเกียรติ 6 รอบ พระชนมพรรษา
เป็นอาคารสูง 22 ชั้น เปิดให้บริการตั้งแต่มกราคม พ.ศ. 2550 สำหรับทั้งผู้ป่วยนอกและผู้ป่วยใน โดยชั้นที่ 1-7 เปิดให้บริการตรวจรักษาผู้ป่วยนอก (รวมแผนกรังสีวินิจฉัย แผนกพยาธิวิทยาสำหรับการตรวจทางห้องปฏิบัติการ) และชั้นที่ 8-20 เป็นหอผู้ป่วยใน (ทั้งห้องผู้ป่วยสามัญและพิเศษ) ห้องผ่าตัด หออภิบาลผู้ป่วย ส่งผลให้การบริการตรวจรักษาเป็นไปอย่างมีประสิทธิภาพมากยิ่งขึ้น
‘’’อาคารเฉลิมพระเกียรติสมพระนางเจ้าสิริกิติ์พระบรมราชินีนาถ พระบรมราชชนนีพันปีหลวง (สก)’’’
เป็นอาคารฉุกเฉินหรืออาคารอุบัติเหตุที่ย้ายมาจาก——อาคารผู้ประภาศรีกําลังเอก—— ซึ่งเป็นอาคารที่อยู่ข้างหน้าทางเข้าหน้าโรงพยาบาลพระมงกุฎเกล้า ส่วนอาคารสิริกิติ์ เป็นอาคารสูง19ชั้นซึ่งแต่ละชั้นเนื้ยเป็นอาคารว่าเห็นกระจกเกือบทั้งตึกเลยที่เดี่ยวผู้ที่กลัวสูงอย่าไปใกล้กระจกนะ
‘’’ความสะดวกภายในตัวอาคารสิริกิติ์’’’
มีลิฟต์โดยสาร,ลิฟต์สําหรับรถเข็น,บันใดและมีบันใดเลื่อนด้วย
ตึกสมเด็จย่า 90
เป็นอาคารสูง 9 ชั้น เปิดให้บริการตรวจรักษาแก่ผู้ป่วยใน (หอผู้ป่วย สย. 4, 5, 6, 7 หออภิบาลผู้ป่วยโรคหัวใจ (ซีซียู) ) และผู้ป่วยนอก (คลินิกผู้สูงอายุ)
ตึกพัชรกิติยาภา
เปิดให้บริการตรวจรักษาทั้งผู้ป่วยนอกและผู้ป่วยในทางสูตินรีเวช (โดยมีห้องตรวจโรคหญิงตั้งครรภ์ โรคสตรี ห้องคลอด ห้องผ่าตัดสูติฯ หอผู้ป่วยหลังคลอด และห้องพิเศษ) และทางกุมารเวช (มีห้องตรวจโรคเด็ก หออภิบาลทารกแรกเกิด หออภิบาลผู้ป่วยเด็ก หน่วยไตเทียมเด็ก หอผู้ป่วยเด็ก (ทั้งห้องผู้ป่วยสามัญและพิเศษ)
ตึกอุบัติเหตุและเวชกรรมฉุกเฉิน
เปิดให้บริการตรวจรักษาผู้ป่วยอุบัติเหตุและฉุกเฉิน ตลอด 24 ชม.
ตึกเวชศาสตร์ฟื้นฟู
เป็นอาคารสูง 6 ชั้น มีบันไดเวียนวนรอบตึก อยู่ทางด้านหลังโรงพยาบาลใกล้ศาลท้าวหิรัญพนาสูรและตึกจอดรถ เป็นตึกที่เมื่อแรกสร้างทำหน้าที่รองรับภารกิจให้การฟื้นฟูสภาพแก่เหล่าทหารหาญที่บาดเจ็บและพิการตั้งแต่สมัยสงครามเวียดนาม ปัจจุบัน ให้บริการแก่คนไข้ทั้งทหารและพลเรือนที่มีปัญหาทางเวชศาสตร์ฟื้นฟูทั้งคนไข้ในและคนไข้นอก ให้บริการไฟฟ้าวินิจฉัย ออกกำลังกายเพื่อการรักษาและเพื่อสุขภาพ กายภาพบำบัด กิจกรรมบำบัด อรรถบำบัด เป็นต้น
นอกจากนี้ยังมีอาคารรังสีรักษา เปิดให้บริการตรวจรักษาทางรังสี ตึกเวชศาสตร์นิวเคลียร์ บริการตรวจวินิจฉัยทางเวชศาสตร์นิวเคลียร์ และห้องตรวจผู้ป่วยวัณโรค (แยกออกจากห้องตรวจโรคอื่นๆ) ที่บริเวณชั้น 1 อาคารสูตินรีเวชกรรมเดิม
อาคารตึก8ชั้น 
เป็นอาคารบริเวณชั้นที่1เป็นหน่วยประสาทวิทยาและจิตเวชบริเวณ
ชั้น2เป็นสํานักงาน เช่น กองเภสัชกรรม แผนจัดหา แผนบก และอี่นๆๆ
ชั้น3-8คือหอพักนักศึกษา
อาคารเฉลิมพระเกียรติ 6 รอบ พระชนมพรรษา

กองทัพบก ได้กราบบังคมทูลขอพระมหากรุณาธิคุณพระราชทานนามอาคารตามโครงการก่อสร้างอาคารตรวจและรักษาอเนกประสงค์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  ได้ทรงพระกรุณาพระราชทานนามว่า อาคารเฉลิมพระเกียรติ ๖ รอบพระชนมพรรษา (His Majesty the King’s 6 Cycle Birthday Anniversary Building) เมื่อวันเสาร์ที่ 19 ตุลาคม พ.ศ. 2545
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณา เสด็จพระราชดำเนิน เป็นประธานประกอบพิธีวางศิลาฤกษ์ เมื่อวันอังคารที่ 16 ธันวาคม พ.ศ. 2540 เวลา 15:40 น. 
อาคารแห่งนี้ พลเอก ชวลิต ยงใจยุทธ นายกรัฐมนตรี ในขณะนั้น มีดำริให้ พลตรี จุลเทพ ธีระธาดา ผู้อำนวยการโรงพยาบาลพระมงกุฎเกล้า ในขณะนั้น เสนอโครงการอาคารตรวจและรักษาอเนกประสงค์ ในปีพุทธศักราช 2539 เพื่อเฉลิมพระเกียรติในโอกาส พระราชพิธีมหามงคลเฉลิมพระชนมพรรษา ๖ รอบ ๕ ธันวาคม  ๒๕๔๒  และเพื่อเพิ่มศักยภาพการรักษาพยาบาลให้ทันสมัยอย่างมีประสิทธิภาพตอบสนองต่อภารกิจของกองทัพบกและประเทศชาติ เป็นอาคาร 25 ชั้น มีชั้นใต้ดิน พื้นที่ใช้ประโยชน์ 123,902 ตารางเมตร สร้างบนบริเวณที่ตั้งของตึกลักษมีนุสรณ์ ตึกอายุรกรรมธนะรัชต์ ตึกศัลยกรรมธนะรัชต์ และตึกตรวจโรคกิตติขจร
พุทธศักราช 2544 กองทัพบก โดย พลเอก สุรยุทธ์ จุลานนท์ ผู้บัญชาการทหารบก ในขณะนั้น ได้รับอนุมัติจากรัฐบาล ในขณะนั้น ให้ดำเนินการก่อสร้างด้วยงบประมาณ 2,598,659,868 บาท บริษัท เบ็ญจมาศ จำกัด เป็นผู้ก่อสร้าง พลตรี ภานุวิชญ์ พุ่มหิรัญ ผู้อำนวยการโรงพยาบาลพระมงกุฎเกล้า ในขณะนั้น ได้เริ่มย้ายหน่วยงานต่างๆ เข้ามาปฏิบัติงานตามจุดมุ่งหมาย เมื่อวันจันทร์ที่ 15 มกราคม พ.ศ. 2550
รายนามผู้บังคับบัญชา > ผู้บังคับกองเสนารักษ์มณฑลทหารบกที่ 1

พันโท หลวงวินิจเวชการ (นายแพทย์เหมง สงวนสุข)	16 ธันวาคม พ.ศ. 2476 - 31 มีนาคม พ.ศ. 2479
เหตุระเบิด

เมื่อวันที่ 22 พฤษภาคม พ.ศ. 2560 ได้เกิดเหตุระเบิดขึ้นที่โรงพยาบาลพระมงกุฎเกล้า ที่ห้องวงษ์สุวรรณ จนทำให้มีผู้ได้รับบาดเจ็บ 21 คน ส่วนมือวางระเบิด ทราบตัวในเวลาต่อมาคือนายวัฒนา ภุมเรศ อดีตวิศวกรการไฟฟ้าฝ่ายผลิตแห่งประเทศไทย โดยศาลอาญาได้พิพากษาให้จำคุกนายวัฒนาเฉพาะคดีนี้ 27 ปี
โรงพยาบาลพระมงกุฎเกล้า
เทวัญ ลิปตพัลลภ

| เทวัญ ลิปตพัลลภม> ป.ช., ม.ว.ม. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 10 กรกฎาคม พ.ศ. 2562 – 20 กรกฎาคม พ.ศ. 2563   (1 ปี 10 วัน)
นายกรัฐมนตรี: ประยุทธ์ จันทร์โอชา
หัวหน้าพรรคชาติพัฒนา
อยู่ในวาระ
เริ่มดำรงตำแหน่ง  21 สิงหาคม พ.ศ. 2566  (1 ปี 195 วัน)
ก่อนหน้า: กรณ์ จาติกวณิช  (หัวหน้าพรรคชาติพัฒนากล้า)   วัชรพล โตมรศักดิ์ (รักษาการหัวหน้าพรรคชาติพัฒนากล้า)
ดำรงตำแหน่ง 21 พฤศจิกายน พ.ศ. 2561 – 16 ตุลาคม พ.ศ. 2565  (3 ปี 329 วัน)
ก่อนหน้า: วรรณรัตน์ ชาญนุกูล
ถัดไป: กรณ์ จาติกวณิช (หัวหน้าพรรคชาติพัฒนากล้า)
 
ข้อมูลส่วนบุคคล
เกิด: 29 ธันวาคม พ.ศ. 2502 (65 ปี) อำเภอจอมบึง จังหวัดราชบุรี
พรรคการเมือง: สามัคคีธรรม (2535) ชาติพัฒนา(2535) (2535–2547)   ไทยรักไทย (2547–2550) พลังประชาชน (2550-2551) ชาติพัฒนา(2550) (2561–ปัจจุบัน)

เทวัญ ลิปตพัลลภ (เกิด 29 ธันวาคม พ.ศ. 2502) เป็นนักการเมืองชาวไทย ที่ปรึกษานายกรัฐมนตรี (แพทองธาร ชินวัตร) และหัวหน้าพรรคชาติพัฒนากล้า อดีตที่ปรึกษานายกรัฐมนตรี (เศรษฐา ทวีสิน) อดีตรัฐมนตรีประจำสำนักนายกรัฐมนตรี ในรัฐบาลพลเอก ประยุทธ์ จันทร์โอชา และอดีตสมาชิกสภาผู้แทนราษฎรจังหวัดนครราชสีมา 3 สมัย
ประวัติ

เทวัญ ลิปตพัลลภ เกิดเมื่อวันที่ 29 ธันวาคม 2502 เป็นบุตรของนายวิศว์ และนางจรัสพิมพ์ ลิปตพัลลภ และเป็นน้องชายของนายสุวัจน์ ลิปตพัลลภ สำเร็จการศึกษา คณะนิติศาสตร์​ จุฬาลงกรณ์มหาวิทยาลัย
เทวัญ มีบุตรชาย คือ ธารณ ลิปตพัลลภ นักดนตรีและหนึ่งในสมาชิกวงลิปตา
งานการเมือง

เทวัญ เข้าสู่วงการการเมืองด้วยการได้รับเลือกตั้งสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคสามัคคีธรรม และได้รับเลือกเรื่อยมา รวม 3 สมัย
ในปี 2551 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคพลังประชาชน
ในปี 2561 นายเทวัญได้รับเลือกให้ดำรงตำแหน่งหัวหน้าพรรคชาติพัฒนา และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ และได้รับเลือกตั้งเป็น ส.ส. สมัยที่ 4
ต่อมาได้เข้าร่วมรัฐบาลของพลเอก ประยุทธ์ จันทร์โอชา และได้รับแต่งตั้งเป็นรัฐมนตรีประจำสำนักนายกรัฐมนตรี กระทั่งในวันที่ 20 กรกฎาคม พ.ศ. 2563 นายเทวัญ ได้ยื่นหนังสือลาออกจากตำแหน่ง รัฐมนตรีประจำสำนักนายกรัฐมนตรี เพื่อเปิดทางให้มีการปรับสัดส่วนคณะรัฐมนตรี
ต่อมาเมื่อวันที่ 15 กันยายน พ.ศ. 2566 เศรษฐา ทวีสิน ได้แต่งตั้งเทวัญเป็นที่ปรึกษานายกรัฐมนตรี ต่อมาเมื่อวันที่ 8 ตุลาคม พ.ศ. 2567 แพทองธาร ชินวัตร ได้แต่งตั้งเขาให้ดำรงตำแหน่งเดิม
งานการเมือง > สมาชิกสภาผู้แทนราษฎร

เทวัญ ลิปตพัลลภ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครราชสีมา สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคชาติพัฒนา  → พรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคชาติพัฒนา
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2504 –  เหรียญสนองเสรีชน (ส.ส.ช.)
รัฐมนตรีว่าการกระทรวงยุติธรรม (ไทย)

| รัฐมนตรีว่าการ กระทรวงยุติธรรม |
| --- | --- |
ตรากระทรวง
ธงประจำตำแหน่ง
ผู้ดำรงตำแหน่งคนปัจจุบัน พันตำรวจเอก ทวี สอดส่อง ตั้งแต่ 1 กันยายน พ.ศ. 2566
กระทรวงยุติธรรม
สมาชิกของ: คณะรัฐมนตรี สภาความมั่นคงแห่งชาติ
รายงานต่อ: นายกรัฐมนตรี
ผู้เสนอชื่อ: นายกรัฐมนตรี
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: พระเจ้าน้องยาเธอ พระองค์เจ้าสวัสดิโสภณ ในฐานะเสนาบดีกระทรวงยุติธรรม
สถาปนา: 1 เมษายน พ.ศ. 2435
รอง: รัฐมนตรีช่วยว่าการกระทรวงยุติธรรม
เว็บไซต์: MOJ.go.th
รายพระนาม รายนามเสนาบดีและรัฐมนตรีว่าการกระทรวงยุติธรรม
เสนาบดีกระทรวงยุติธรรม

| 0 | 1 | 2 | 3 | 4 |
| --- | --- | --- | --- | --- |
| ลำดับ  (สมัย)  | รูป | รายพระนาม / รายนาม | เริ่มวาระ | สิ้นสุดวาระ |
| 1 |  | พระเจ้าน้องยาเธอ พระองค์เจ้าสวัสดิโสภณ | พ.ศ. 2435 | พ.ศ. 2437 |
| 2 |  | พระเจ้าน้องยาเธอ กรมหลวงพิชิตปรีชากร | พ.ศ. 2437 | พ.ศ. 2439 |
| 3 |  | พระเจ้าลูกยาเธอ พระองค์เจ้ารพีพัฒนศักดิ์ | พ.ศ. 2439 | พ.ศ. 2453 |
| 4 |  | หม่อมเจ้าจรูญศักดิ์กฤดากร | พ.ศ. 2453 | พ.ศ. 2455 |
| 5 |  | พระยาอินทราธิบดีสีหราชรองเมือง (หม่อมราชวงศ์ลพ สุทัศน์) | พ.ศ. 2455 | พ.ศ. 2469 |
| 6 |  | พระยาจินดาภิรมย์ราชสภาบดี (จิตร ณ สงขลา) | พ.ศ. 2471 | พ.ศ. 2475 |
| 7 |  | พระยาเทพวิทุรพหุลศรุตาบดี (บุญช่วย วณิกกุล) | 29 มิถุนายน พ.ศ. 2475 | 10 ธันวาคม พ.ศ. 2475 |
ดูเพิ่ม

รายนามรัฐมนตรีช่วยว่าการกระทรวงยุติธรรมของไทย
หยวน หวงโถว

หยวน หวงโถว (เกิด ? – ปี 559) เป็นชาวอำเภอหลัวหยาง มณฑลเหอหนาน (ปัจจุบันคือนครลั่วหยาง มณฑลเหอหนาน ประเทศจีน) เป็นเชื้อพระวงศ์ของราชวงศ์เว่ย์เหนือ สืบเชื้อสายมาจากจักรพรรดิถัวป้าฮวง ซึ่งภายหลังได้รับการถวายพระเกียรติยศเป็นจักรพรรดิเจี้ยมู่ เป็นพระโอรสของจักรพรรดิหยวน หลาง (อันติ้งอ๋อง) ซึ่งต่อมาได้เป็นจักรพรรดิ เขาเป็นหนึ่งในราชวงศ์เว่ย์เหนือ
ประวัติ

หยวน หวงโถว สืบทอดตำแหน่งอันติ้งอ๋องของบิดา ต่อมาได้รับการเปลี่ยนตำแหน่งเป็นอันผิงอ๋อง ในสมัยที่เกา เฉิงเรืองอำนาจในราชวงศ์ตงเว่ย หยวน หวงโถว ก่ออาชญากรรมและหลบหนี ทำให้พระปิตุลาของเขา หยวน จิ่งเจ๋อ (อ๋องแห่งจางอู่) พร้อมกับพระชายาและพระมารดาของอ๋องแห่งจางอู่ ถูกลงโทษ ขุนนางผู้รับผิดชอบสอบสวนคือปี้ อี้อวิ๋น ซึ่งสั่งกักขังบุคคลที่เกี่ยวข้อง ทั้งที่บางคนได้รับการพิจารณาก่อนและบางคนถูกจับโดยไม่มีการรายงาน
หลังจากราชวงศ์เป่ยฉียึดอำนาจมาโดยการบีบบังคับให้สละราชสมบัติ หยวน หวงโถว ถูกลดศักดิ์ลงตามกฎมณเฑียรบาล
ในปีที่ 10 แห่งรัชศกเทียนเป่า (เป่ยฉี) (ปี 559) นักพยากรณ์หลวงทูลว่า "ปีนี้สมควรชำระล้างสิ่งเก่าและสร้างสิ่งใหม่" จักรพรรดิฉีเหวินเซฺวียน แห่งเป่ยฉีจึงตรัสถามหยวน เส้าว่า "จักรพรรดิฮั่นกวังอู่แห่งราชวงศ์ฮั่นตะวันออกฟื้นฟูราชวงศ์ฮั่นได้อย่างไร?" หยวน เส้าตอบว่า "เพราะเขากำจัดเชื้อพระวงศ์หลิวไม่หมดสิ้น" ด้วยเหตุนี้ จักรพรรดิเกา หยาง จึงสังหารเชื้อพระวงศ์หยวนเพื่อใช้เป็นพิธีกรรมทางไสยศาสตร์ ในเดือนพฤษภาคม ได้สังหารหยวน ซื่อเต๋อ, หยวน จิ่งซื่อ และตระกูลอื่นรวม 25 ตระกูล อีก 19 ตระกูลถูกควบคุมตัว หยวน เส้า ถูกขังในคุกหลวงจนต้องกินแขนเสื้อของตนเองและเสียชีวิตจากความอดอยาก
ในเดือนกรกฎาคม เกา หยาง ได้สังหารเชื้อพระวงศ์หยวนครั้งใหญ่ ตั้งแต่เชื้อสายของจักรพรรดิทั้วป๋า ซื่ออี้เจียน เป็นต้นไป ถูกประหารเกือบหมดสิ้น ผู้ที่บิดาหรือปู่เคยเป็นอ๋อง หรือเคยมีฐานะสูงส่ง หรือเป็นชายฉกรรจ์ ถูกนำไปประหารที่ตลาดตะวันออก ทารกของราชวงศ์หยวนถูกโยนขึ้นกลางอากาศแล้วใช้หอกเสียบแทง ผู้ที่ถูกฆ่าตายในเหตุการณ์นี้รวมแล้ว 721 คน ศพทั้งหมดถูกโยนลงแม่น้ำจางสุ่ย ผู้คนในเมืองเย่หวาดกลัวจนเลิกกินปลาชั่วระยะเวลาหนึ่ง เพราะมีผู้พบเล็บมนุษย์ในท้องปลา
หยวน หวงโถว ถูกสั่งให้ทดลองบินโดยใช้ว่าวกระดาษจากหอคอยทองคำฟีนิกซ์ เช่นเดียวกับนักโทษคนอื่นๆ มีเพียงเขาเท่านั้นที่สามารถบินไปถึงจื่อมั่ว (ถนนสายตะวันตกของเมืองเย่) ได้สำเร็จ อย่างไรก็ตาม เขาถูกส่งตัวกลับไปยังคุกของขุนนางผู้ตรวจการ และถูกปี้ อี้อวิ๋น สั่งให้ตายโดยการอดอาหาร
หยวน หวงโถว ได้รับการบันทึกว่าเป็นบุคคลแรกในประวัติศาสตร์ที่สามารถบินได้สำเร็จ
กรมข่าวทหารบก

| กรมข่าวทหารบก |
| --- | --- |
กรมข่าวทหารบก
ประเทศ:  ไทย
บทบาท: การรวบรวมข่าวกรอง ข่าวกรองทางการทหาร การรักษาความปลอดภัย การทูตฝ่ายทหารบก
กองบัญชาการ: กองบัญชาการกองทัพบก ถนนราชดำเนินนอก แขวงบางขุนพรหม เขตพระนคร กรุงเทพมหานคร
เพลงหน่วย: เพลงมาร์ชทหารการข่าว
สัญลักษณ์นำโชค: เวสสุญาณเทพบุตร
วันสถาปนา: 6 สิงหาคม พ.ศ. 2475; 92 ปีก่อน (2475-08-06)
ปฏิบัติการสำคัญ: ความไม่สงบในชายแดนภาคใต้ของประเทศไทย
กรมข่าวทหารบก (อังกฤษ: Directorate of Intelligence; อักษรย่อ: ขว.ทบ.) เป็นหน่วยทหารส่วนบัญชาการ (ฝ่ายเสนาธิการ) ของกองทัพบกไทย ซึ่งมีหน้าที่ในการดำเนินงานด้านการข่าว, ข่าวลับ, ข่าวกรองทางทหาร, การรักษาความปลอดภัย, การทูตฝ่ายทหารบก รวมถึงควบคุมการแจกจ่ายแผนที่ทหาร
ประวัติ

หลังจากสงครามมหาเอเชียบูรพาสิ้นสุดลง กองทัพบกไทยได้รับการปรับปรุงตามแบบกองทัพบกสหรัฐให้ทันสมัย โดยยกแผนกทั้ง 4 ของกรมเสนาธิการทหารบกขึ้นเป็นระดับกรม ซึ่งแผนกที่ 2 ได้รับการตั้งเป็น "กรมข่าวทหารบก" ตั้งแต่วันที่ 6 สิงหาคม พ.ศ. 2475 โดยมีที่ตั้งอยู่ ณ ศาลาว่าการกระทรวงกลาโหม
ทั้งนี้ กรมข่าวทหารบกมีเจ้ากรมข่าวทหารบกเป็นผู้บังคับบัญชา ซึ่งมีบทบาทในการสั่งการ ดูแลวินัยนายทหารในสังกัด รวมถึงมีข้าราชการทหารชั้นสูงจากกรมข่าวทหารบกที่ได้รับการคัดเลือกเข้าศึกษา ณ วิทยาลัยป้องกันราชอาณาจักร โดยมีเจ้ากรมข่าวทหารบกคนปัจจุบัน คือ พลโท กำชัย วงศ์ศรี ส่วนรองเจ้ากรมข่าวทหารบกคนปัจจุบัน คือ พลตรี ปริทัศน์ ตรีกาลนนท์
การจัดหน่วย

สำนักปฏิบัติการข่าว สำนักข่าวกรอง
กองข่าวกรองทางการภาพ สำนักข่าวกรอง
กองข่าว สำนักข่าวกรอง
กองการทูตฝ่ายทหารบก สำนักวิเทศน์สัมพันธ์
กองการต่างประเทศ สำนักวิเทศน์สัมพันธ์
กองรักษาความปลอดภัย
กองแผนและฝึก
กองโครงการและงบประมาณ
กองสารสนเทศ
กองธุรการ
บุคคลที่มีชื่อเสียง

พลเอก หม่อมเจ้าจุลเจิม ยุคล – โอรสพระเจ้าวรวงศ์เธอ พระองค์เจ้าอนุสรมงคลการ และหม่อมอุบล ยุคล ณ อยุธยา
แหล่งข้อมูลอื่น

เว็บไซต์ทางการ
กรมข่าวทหารบก ที่เฟซบุ๊ก
กรมข่าวทหารบก ที่เอกซ์ (ทวิตเตอร์)
กรมข่าวทหารบก ที่อินสตาแกรม
กรมราชทัณฑ์

| --- | --- |
Department of Corrections
เครื่องหมายราชการ
ภาพรวมกรม
ก่อตั้ง: 13 ตุลาคม พ.ศ. 2458; 109 ปีก่อน (2458-10-13)
กรมก่อนหน้า: แผนกราชทัณฑ์ การราชทัณฑ์
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 222 ถนนนนทบุรี 1 ตำบลสวนใหญ่ อำเภอเมืองนนทบุรี จังหวัดนนทบุรี 11000
บุคลากร: 13,894 คน (พ.ศ. 2568)
งบประมาณต่อปี: 13,972,653,300 บาท (พ.ศ. 2568)
ฝ่ายบริหารกรม: สหการณ์ เพ็ชรนรินทร์, อธิบดี พันตำรวจโท เชน กาญจนาปัจจ์, รองอธิบดี ชาญ วชิรเดช, รองอธิบดี สมบูรณ์ ศิลา, รองอธิบดี ยุทธนา นาคเรืองศรี, รองอธิบดี
ต้นสังกัดกรม: กระทรวงยุติธรรม
ลูกสังกัดกรม: ดูในบทความ
เว็บไซต์: เว็บไซต์อย่างเป็นทางการ
ทัณฑสถานหญิงเชียงใหม่
กรมราชทัณฑ์ (อังกฤษ: Department of Corrections) เป็นหน่วยงานของกระทรวงยุติธรรม ทำหน้าที่ดูแลเรือนจำและผู้ต้องราชทัณฑ์จากคดีต่าง ๆ
ประวัติกรมราชทัณฑ์

การราชทัณฑ์ของไทย ได้มีวิวัฒนาการเปลี่ยนแปลงและสอดคล้อง กับสังคมการเมืองและสภาพเศรษฐกิจ ตลอดยุคสมัยที่ผ่านมา ในยุคก่อนรัชสมัยพระบาทสมเด็จพระจุลจอมเกล้าเจ้าอยู่หัว กิจการเรือนจำได้ สังกัดอยู่ตามส่วนราชการต่าง ๆ สอดคล้องกับการปกครองแบบจตุสดมภ์ คือ แบ่งเป็นเรือนจำในกรุงเทพฯ และเรือนจำในหัวเมืองชั้นนอก เรือนจำในกรุงเทพฯ มี 2 ประเภท คือ "คุก" เป็นที่คุมขังผู้ต้องขังที่มีโทษ ตั้งแต่ 6 เดือนขึ้นไป อยู่ในสังกัดกระทรวงนครบาล ส่วน "ตะราง" ใช้เป็นที่คุมขัง ผู้ต้องขังที่มีโทษต่ำกว่า 6 เดือน หรือนักโทษที่มิใช่โจรผู้ร้าย สังกัดกระทรวง ทบวง กรม ที่บังคับกิจการนั้น ๆ ส่วนการเรือนจำในหัวเมืองชั้นนอก มีที่คุมขัง ผู้ต้องโทษ เรียกว่า "ตะราง" การคุมขังอยู่ในความรับผิดชอบของผู้ว่าราชการเมือง หรืออาจส่งต่อให้กระทรวงมหาดไทย กระทรวงกลาโหม รับตัวไปคุมขัง แล้วแต่กรณีโทษ
รัชสมัยพระบาทสมเด็จพระจุลจอมเกล้าเจ้าอยู่หัว ได้มีการปรับปรุงระเบียบราชการใหม่ โดยโปรดให้สร้างคุกใหม่ขึ้น เรียกว่า "กองมหันตโทษ" และให้สร้างตะรางใหม่เรียกว่า "กองลหุโทษ" ซึ่งในสมัยนั้น รวมเรียกว่า "กรมนักโทษ" สังกัดกระทรวงนครบาล และในปี พ.ศ. 2444 (ร.ศ.120) ได้มีพระกรุณาโปรดเกล้า ให้ตราพระราชบัญญัติลักษณะเรือนจำขึ้นเพื่อให้การจัดการเรือนจำเป็นไปอย่างเรียบร้อยยิ่งขึ้น จนถึงวันที่ 13 ตุลาคม พ.ศ. 2458 พระบาทสมเด็จพระมงกุฎเกล้าเจ้าอยู่หัวได้ทรงพระกรุณาโปรดเกล้าให้ตราพระราชบัญญัติจัดตั้งกรมราชทัณฑ์ โดยมีพระยาชัยวิชิตวิศิษฏ์ธรรมธาดา (ขำ ณ ป้อมเพชร์) เป็นอธิบดีกรมราชทัณฑ์คนแรก
ในปี พ.ศ. 2468 ได้เกิดภาวะตกต่ำทางเศรษฐกิจ งบประมาณ รายได้รายจ่ายไม่ได้ดุลยภาพ พระบาทสมเด็จพระปกเกล้าเจ้าอยู่หัวได้ทรงยุบกรมราชทัณฑ์และให้ไปสังกัดกระทรวงยุติธรรม และต่อมาได้โอนกรมราชทัณฑ์ไปเป็นแผนกหนึ่ง (แผนกราชทัณฑ์) สังกัดกระทรวงมหาดไทย
ภายหลังการเปลี่ยนแปลงการปกครอง พ.ศ. 2475 การราชทัณฑ์ได้ยกฐานะเป็นกรมราชทัณฑ์ และมีการตราพระราชบัญญัติราชทัณฑ์ พ.ศ. 2479 มีหน้าที่เกี่ยวด้วยการเรือนจำ การกักกัน ผู้มีสันดานเป็นโจรผู้ร้ายการฝึกและอบรมเด็กดัดสันดาน และในส่วนภูมิภาคได้มีการกำหนดเป็นเรือนจำจังหวัดและเรือนจำอำเภอ
ในปี พ.ศ. 2545 ได้มีการปฏิรูประบบราชการ จึงได้โอนย้ายกรมราชทัณฑ์กลับมาสังกัดกระทรวงยุติธรรม
ในวันที่ 17 พฤษภาคม พ.ศ. ​2564​ อธิบดี​กรมราชทัณฑ์​ได้จัดตั้ง ศูนย์บัญชาการแก้ไขปัญหาการแพร่ระบาดของโรคติดเชื้อไวรัสโคโรนา 2019 กรมราชทัณฑ์ เป็นหน่วยงานใหม่เนื่องจากมีผู้ติดเชื้อในเรือนจำจำนวนมากและมีคงามจำเป็นต้องแก้ปัญหา​โรคระบาด ในวันที่ 27 ตุลาคม พ.ศ. 2565 มีการเปลี่ยนชื่อเป็นศูนย์ราชทัณฑ์ปันสุข
อำนาจและหน้าที่

ปฏิบัติต่อผู้กระทำผิดให้เป็นไปตามคำพิพากษาหรือคำสั่งตามกฎหมาย โดยดำเนินการตามกฎหมายว่าด้วยการราชทัณฑ์และกฎหมายอื่นที่เกี่ยวข้อง
กำหนดแนวทางปฏิบัติต่อผู้ต้องขัง โดยให้สอดคล้องกับ กฎหมาย ระเบียบข้อบังคับ นโยบายของกระทรวง หลักอาชญาวิทยา และหลักทัณฑวิทยา ตลอดจนข้อกำหนดมาตรฐานขั้นต่ำสำหรับปฏิบัติต่อผู้ต้องขัง และข้อเสนอแนะในเรื่องที่เกี่ยวข้องของสหประชาชาติ
ดำเนินการเกี่ยวกับสวัสดิการและการสงเคราะห์แก่ผู้ต้องขัง
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่กระทรวงหรือคณะรัฐมนตรีมอบหมาย
หน่วยงานในสังกัด

| --- | --- |
 สำนักงานเลขานุการกรม  กองบริการทางการแพทย์  สำนักผู้ตรวจราชการกรม  กองบริหารการคลัง  กลุ่มงานจริยธรรม กรมราชทัณฑ์  กองบริหารทรัพยากรบุคคล  หน่วยตรวจสอบภายใน  กองมาตรฐานการปฏิบัติต่อผู้เข้ารับการตรวจพิสูจน์  ทัณฑสถาน  สถานกักกัน  สถานกักขัง  เรือนจำจังหวัด:  กลุ่มงานพัฒนาระบบการพัฒนาพฤตินิสัย  กองกฎหมาย  กองทัณฑปฏิบัติ  กองยุทธศาสตร์และแผนงาน  กองทัณฑวิทยา  กลุ่มพัฒนาระบบบริหาร  สถาบันพัฒนาข้าราชการราชทัณฑ์  ศูนย์ประสานงานและส่งเสริมการมีงานทำ กรมราชทัณฑ์  ศูนย์ราชทัณฑ์ปันสุข  เรือนจำกลาง  เรือนจำพิเศษ  เรือนจำอำเภอ
เรือนจำ ทัณฑสถาน และสถานที่กักขัง

กรมราชทัณฑ์ มีเรือนจำ ทัณฑสถาน และสถานที่กักขังในสังกัดจำนวน 143 แห่ง เพื่อรองรับผู้ต้องราชทัณฑ์จำนวน 317,672 คน (ณ วันที่ 11 มกราคม พ.ศ. 2559)
เรือนจำ ทัณฑสถาน และสถานที่กักขัง > เรือนจำ

เรือนจำกลาง หมายถึง เรือนจำปกติรับคุมขังผู้ต้องขังที่มีคำพิพากษาแล้ว และนักโทษเด็ดขาด ที่มีโทษจำคุกตั้งแต่ 15 ปีขึ้นไป ปัจจุบันมีเรือนจำกลาง 34 แห่ง โดยมีเรือนจำกลางที่มีอำนาจคุมขังผู้ต้องขังที่ต้องรับโทษจำคุก 15  ปี ถึงประหารชีวิต จำนวน 2 แห่ง คือ เรือนจำกลางบางขวางและเรือนจำกลางคลองเปรม
เรือนจำพิเศษ เป็นเรือนจำที่รับผู้ต้องขังประเภทเดียวกับเรือนจำส่วนภูมิภาค ซึ่งในพื้นที่นั้นไม่มีเรือนจำส่วนภูมิภาคตั้งอยู่ เรือนจำพิเศษมีอำนาจคุมขัง ผู้ต้องขังที่ต้องรับโทษจำคุกไม่เกิน 7 ปี (2 แห่ง) จนถึงจำคุกไม่เกิน 15 ปี (28 แห่ง) ปัจจุบันมีเรือนจำพิเศษ 30 แห่ง
เรือนจำจังหวัด เป็นเรือนจำส่วนภูมิภาคที่มีอำนาจคุมขัง ผู้ต้องขังที่ต้องรับโทษจำคุกไม่เกิน 15 ปี แต่มีเรือนจำจังหวัด 1 แห่ง ที่มีอำนาจคุมขังผู้ต้องขังที่ต้องรับโทษจำคุกไม่เกิน 25 ปี คือ เรือนจำจังหวัดตรัง ปัจจุบันมีเรือนจำจังหวัด 49 แห่ง
เรือนจำอำเภอ เป็นเรือนจำส่วนภูมิภาคที่มีอำนาจคุมขัง ผู้ต้องขังที่ต้องรับโทษจำคุกไม่เกิน 10 ปี จนถึงจำคุกไม่เกิน 15 ปี ปัจจุบันมีเรือนจำอำเภอ 26 แห่ง
เรือนจำ ทัณฑสถาน และสถานที่กักขัง > ทัณฑสถาน

ทัณฑสถาน เป็นสถานที่ควบคุม กักขังผู้ต้องขังที่ได้รับการคัดแยกประเภทแล้ว เพื่อประโยชน์ในการควบคุม บำบัดรักษา การอบรมแก้ไข และการฝึกวิชาชีพ เช่น หญิง วัยหนุ่ม บำบัดพิเศษ ปัจจุบันมีจำนวน 25 แห่ง มีทัณฑสถานที่รับผู้ต้องขังที่ต้องรับโทษจนถึงประหารชีวิต จำนวน 3 แห่ง คือ ทัณฑสถานหญิงกลาง ทัณฑสถานโรงพยาบาลราชทัณฑ์ ทัณฑสถานหญิงชลบุรี และทัณฑสถานที่รับผู้ต้องขังที่ต้องรับโทษจนถึงจำคุกตลอดชีวิต จำนวน 3 แห่ง คือ ทัณฑสถานหญิงเชียงใหม่ ทัณฑสถานบำบัดพิเศษกลาง และทัณฑสถานวัยหนุ่มกลาง
เรือนจำ ทัณฑสถาน และสถานที่กักขัง > สถานกักขัง

สถานกักขัง เป็นสถานที่ที่มีอำนาจควบคุมผู้ต้องกักขัง ซึ่งถูกกำหนดโทษกักขัง ปัจจุบันมีสถานกักขัง 5 แห่ง ได้แก่ สถานกักขังกลางจังหวัดลำปาง สถานกักขังกลางจังหวัดตราด สถานกักขังกลางจังหวัดปทุมธานี สถานกักขังกลางจังหวัดร้อยเอ็ด และสถานกักขังกลางจังหวัดนครศรีธรรมราช
เรือนจำ ทัณฑสถาน และสถานที่กักขัง > สถานกักกัน

สถานกักกัน 1 แห่ง คือ สถานกักกันนครปฐม
ดูเพิ่ม

พิพิธภัณฑ์ราชทัณฑ์
โทษประหารชีวิตในประเทศไทย
หนังสืออ่านเพิ่ม

ศรัญญู เทพสงเคราะห์. “อยู่ร่วมกันในคุกต่างประเทศ: นักโทษ, อาณานิคม และการปฏิรูปราชทัณฑ์ช่วงปลายระบอบสมบูรณาญาสิทธิราชย์สยาม.” ใน ชาญณรงค์ บุญหนุน, คงกฤช ไตรยวงค์ และพัชชล ดุรงค์กวิน (บก.), เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 12 ‘อยู่ด้วยกัน’: โลก เทคโนโลยี ความเหลื่อมล้ำ และความเป็นอื่น. หน้า 260–285. ม.ป.ท., 2561.
อมรา ขันอาสา. “สภาพสังคมไทย: ศึกษาจากงานการราชทัณฑ์ พ.ศ. 2433-2476.” วิทยานิพนธ์ อ.ม. (ประวัติศาสตร์เอเชียตะวันออกเฉียงใต้), ภาควิชาประวัติศาสตร์ บัณฑิตวิทยาลัย มหาวิทยาลัยศิลปากร, 2525.
แหล่งข้อมูลอื่น

เว็บกรมราชทัณฑ์
| ด ค กหน่วยงานในสังกัดและหน่วยงานภายใต้การกำกับดูแลของกระทรวงยุติธรรมของไทย |
| --- | --- | --- |
| กรม | สำนักงานรัฐมนตรี • สำนักงานปลัดกระทรวง • กรมบังคับคดี • กรมคุมประพฤติ • กรมราชทัณฑ์ • กรมสอบสวนคดีพิเศษ • กรมคุ้มครองสิทธิและเสรีภาพ • กรมพินิจและคุ้มครองเด็กและเยาวชน • สำนักงานกิจการยุติธรรม • สถาบันนิติวิทยาศาสตร์ |  |
| องค์การมหาชน | สถาบันเพื่อการยุติธรรมแห่งประเทศไทย (องค์การมหาชน) • สถาบันอนุญาโตตุลาการ |  |
| หน่วยงานในกำกับ ของรัฐมนตรี | สำนักงานคณะกรรมการป้องกันและปราบปรามยาเสพติด |  |
หมวดหมู่
ขบวนการจอมราชัน คิงโอเจอร์

| ขบวนการจอมราชัน คิงโอเจอร์ |
| --- | --- |
ประเภท: Tokusatsu Superhero fiction Action Adventure Drama Fantasy
สร้างโดย: Toei Company
พัฒนาโดย: Minato Takano
กำกับโดย: Kazuya Kamihoriuchi
แสดงนำ: Taisei Sakai Aoto Watanabe Erica Murakami Yuzuki Hirakawa So Kaku Masato Yano
เสียงของ: Tomoyuki Shimura Shin-ichiro Miki
ดนตรีแก่นเรื่องเปิด: "Zenryoku King" performed by Takayuki Furukawa
ผู้ประพันธ์เพลง: Go Sakabe
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 50
การผลิต
ผู้อำนวยการสร้าง: Takehiro Ōkawa (TV Asahi) Takahito Ōmori (Toei Company) Kōichi Yada (Toei Agency)
ความยาวตอน: 24–25 นาที
บริษัทผู้ผลิต: TV Asahi Toei Company Toei Agency
ออกอากาศ
เครือข่าย: ANN (TV Asahi, ABC, Mētele, KBC, HTB)
ออกอากาศ: 5 มีนาคม ค.ศ. 2023 (2023-03-05) – 25 กุมภาพันธ์ ค.ศ. 2024 (2024-02-25)
การแสดงที่เกี่ยวข้อง
  ขบวนการอวาทาโร่ ดงบราเธอร์ส  ขบวนการผู้กล้าไดโนเสาร์ เคียวริวเจอร์  ขบวนการซิ่งระเบิดระเบ้อ บูนบูมเจอร์ 
ขบวนการจอมราชัน คิงโอเจอร์ หรือ โอซามะเซ็นไต คิงโอเจอร์ (ญี่ปุ่น: 王様戦隊キングオージャー; โรมาจิ: Ō-Sama Sentai Kingu-Ōjā; ทับศัพท์: Ohsama Sentai King-Ohger) ในชื่อภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 47 ออกอากาศทุกวันอาทิตย์เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 5 มีนาคม ค.ศ. 2023 จนถึงวันที่ 25 กุมภาพันธ์ ค.ศ. 2024 มีจำนวนตอนทั้งหมด 50 ตอน